Šūgod deļ vieliešonom ir pajukušas školōtōju dīnas svineibas. Nav ni tuseņu ni ekskurseju :( Byus Jelgavas kulturas nomā pasōkums. Bet tī dzīdōs “Asni” i laikam īdūs pa pyldspolvai. Dyžan vajag :P
Tai kai seikais maņ ir slyms un es siežu sātā, ņiuļa ir laiceņš pabyut internetā. Te maņ i nūspeidēja! Nokijas pōrstōvji Latvejā sadūmō apdōvynōt 5 školōtōjus ci mōceibspākus:
Vai starp mūsu sekotājiem ir kādi skolotāji vai pasniedzēji? Ja ir,tad pirmie 5,kuri pietieksies, saņems pārsteigumu no Nokia! RT
Nu es i pīzasacieju un dabōju dōvonu! Sōkumā dūmōju, ka dōvonōs byus kaidas telefonu turamōs aukleņas, bet nā — dōvonas ir vierteigōkas. Antra dabōja lītasorgu, matiss dabōja laikam ručņīku, es mugursūmu, bet pōrejī vāļ nav bejuši pakaļ sovom manteņom. Zynu, ka starp laimeigajim ir ari kolēģis Raimonds.
Sumka ir dyžan parūceiga, ar speciālu kabatu portativajam datoram un kabateņu iPodam. Super! Sazajutu kai Zīmassvātkūs. Kas pateikami, ka navajadzēja braukt uz Reigu pakaļ. Nokia laipni maņ atsyutēja dōvonu pa postu, kod uzzynōja, ka uz Reigu jōt tyvōkū mienešu laikā nav paradzāts.
Paļdis par dōvonu! Un sveicīņi vysim školōtōjim profesionalajūs svātkūs!
ltg_Latn ltg_Latn lvs_Latn ltg_Latn ltg_Latn ltg_Latn